CELEX: 32008D0971
Language: hu
Date: 2008-12-16 00:00:00
Title: 2008/971/EK: A Tanács határozata ( 2008. december 16. ) harmadik országban előállított erdészeti szaporítóanyag egyenértékűségéről

23.12.2008   
            
            
               HU
            
            
               Az Európai Unió Hivatalos Lapja
            
            
               L 345/83
            
         
      A TANÁCS HATÁROZATA
   
   (2008. december 16.)
   harmadik országban előállított erdészeti szaporítóanyag egyenértékűségéről
   (2008/971/EK)
   AZ EURÓPAI UNIÓ TANÁCSA,
   tekintettel az Európai Közösséget létrehozó szerződésre,
   tekintettel az erdészeti szaporítóanyagok forgalmazásáról szóló, 1999. december 22-i 1999/105/EK tanácsi irányelvre (1) és különösen annak 19. cikke (1) és (2) bekezdésére,
   tekintettel a Bizottság javaslatára,
   mivel:
   
               (1)
            
            
               A Horvátországban, Kanadában, Norvégiában, Svájcban, Szerbiában, Törökországban és az Amerikai Egyesült Államokban az erdészeti szaporítóanyagok minősítésére érvényes nemzeti szabályozás előírja, hogy hatósági helyszíni ellenőrzést kell végezni a vetőmagok begyűjtése és feldolgozása, valamint az ültetési anyagok előállítása során.
            
         
               (2)
            
            
               E szabályok szerint az alapanyagok engedélyezésére és regisztrálására, valamint ezt követően az alapanyagból a szaporítóanyag előállítására vonatkozó rendszereknek meg kell felelniük az OECD nemzetközi kereskedelemben mozgó erdészeti szaporítóanyagokra vonatkozó minősítési rendszerének (erdészeti vetőmagokra és növényekre vonatkozó OECD-rendszer). E szabályok ezenkívül előírják az „azonosított származású” és „szelektált” kategóriájú vetőmagnak és ültetési anyagnak az erdészeti vetőmagokra és növényekre vonatkozó OECD-rendszer szerinti hatósági minősítését és a vetőmagcsomagok zárjeggyel való ellátását.
            
         
               (3)
            
            
               Ezeknek a szabályoknak a vizsgálata kimutatta, hogy az alapanyagok engedélyezési feltételei megfelelnek az 1999/105/EK irányelv előírásainak. A vetőmag minőségére, a fajtisztaságra és az ültetési anyag minőségére vonatkozó feltételek kivételével az e harmadik országokban alkalmazott szabályok továbbá az 1999/105/EK irányelvben előírtakkal azonos szintű biztosítékot nyújtanak az „azonosított származású” és a „szelektált” kategóriájú vetőmagokra és ültetési anyagokra vonatkozó feltételek tekintetében. Következésképpen a Horvátországban, Kanadában, Norvégiában, Svájcban, Szerbiában, Törökországban és az Amerikai Egyesült Államokban az „azonosított származású” és „szelektált” kategóriájú erdészeti anyagok minősítésére érvényes szabályok úgy tekintendők, hogy azok egyenértékűek az 1999/105/EK irányelvben előírtakkal, feltéve, hogy a vetőmagra és ültetési anyagra vonatkozó kiegészítő feltételek is teljesülnek.
            
         
               (4)
            
            
               Az említett harmadik országokban érvényes szabályok azonban nem tekinthetők egyenértékűnek a „kiemelt” és a „tesztelt” kategóriák tekintetében, amelyekre az erdészeti vetőmagokra és növényekre vonatkozó OECD-rendszer nem vonatkozik. Indokolt ezért a határozat egyenértékűségre vonatkozó hatályát az „azonosított származású” és a „szelektált” kategóriájú szaporítóanyagokra korlátozni.
            
         
               (5)
            
            
               Az 1999/105/EK irányelv fogalommeghatározásait e határozat alkalmazásában is érvényesek a két jogi aktus közötti összhang biztosítása érdekében.
            
         
               (6)
            
            
               A határozat feltételeinek megfelelő erdészeti szaporítóanyagnak teljesítenie kell a növényeket vagy növényi termékeket károsító szervezeteknek a Közösségbe történő behurcolása és a Közösségen belüli elterjedése elleni védekezési intézkedésekről szóló, 2000. május 8-i 2000/29/EK tanácsi irányelvben (2) meghatározott növény-egészségügyi feltételeket. A géntechnológiával módosított erdészeti szaporítóanyagoknak adott esetben meg kell felelniük a géntechnológiával módosított szervezetek környezetbe történő szándékos kibocsátásáról szóló, 2001. március 12-i 2001/18/EK európai parlamenti és tanácsi irányelv (3) előírásainak.
            
         
               (7)
            
            
               Indokolt, hogy a vetőmagok és ültetési anyagok minőségét és fajtisztaságát illetően az e határozatban megállapított kiegészítő feltételek megfeleljenek az 1999/105/EK irányelvben előírt feltételeknek.
            
         
               (8)
            
            
               Annak érdekében, hogy a nyomon követhetőség ugyanolyan szintű legyen, mint amilyet az 1999/105/EK irányelv előirányoz, indokolt, hogy a határozat tartalmazzon szabályokat arra vonatkozóan, hogy a vetőmagokra és ültetési anyagokra a Közösségbe történő belépéskor általános bizonyítványt kell kiállítani. Az általános bizonyítványnak az OECD szerinti hatósági származási bizonyítványon kell alapulnia, és tartalmaznia kell, hogy az anyag behozatala egyenértékűségi rendszer alapján történt,
            
         ELFOGADTA EZT A HATÁROZATOT:
   1. cikk
   Hatály
   Ez a határozat megállapítja azokat a feltételeket, amelyek alapján az I. mellékletben felsorolt harmadik országokban előállított „azonosított származású” és „szelektált” kategóriájú erdészeti szaporítóanyag behozható a Közösségbe.
   Ezt a határozatot kell alkalmazni, ha a II. mellékletben, valamint a 2000/29/EK és a 2001/18/EK irányelvben előírt feltételek teljesülnek.
   2. cikk
   Fogalommeghatározások
   Az 1999/105/EK irányelv 2. cikkében szereplő fogalommeghatározásokat e határozatra is alkalmazni kell.
   3. cikk
   Egyenértékűség
   (1)   Az e határozat I. mellékletében felsorolt harmadik országbeli hatóságok ellenőrzése vagy azok hivatalos felügyelete alatt az alapanyagok engedélyezésére és regisztrálására és ezt követően az ilyen alapanyagból a szaporítóanyagok előállítására az említett mellékletben felsorolt harmadik államokban alkalmazott rendszereket egyénértékűnek kell tekinteni a tagállamokban az 1999/105/EK irányelv szerint alkalmazott rendszerekkel.
   (2)   Az e határozat I. mellékletében felsorolt harmadik országokban előállított, az 1999/105/EK irányelv I. mellékletében felsorolt fajok „azonosított származású” és „szelektált” kategóriájú, és az e határozat I. mellékletében felsorolt harmadik országok hatóságai által hivatalosan minősített vetőmagja és ültetési anyaga egyenértékűnek tekintendő az 1999/105/EK irányelv előírásainak megfelelő vetőmaggal és ültetési anyaggal, feltéve, hogy megfelel az e határozat II. mellékletben előírt feltételeknek.
   4. cikk
   Általános bizonyítvány
   A vetőmag vagy ültetési anyag Közösségbe való belépését illetően a behozatalért felelős szállító előzetesen értesíti az adott tagállam hivatalos szervét a behozatalról. A hivatalos szerv az OECD szerinti hatósági származási bizonyítvány alapján az anyag forgalomba hozatala előtt kiállít egy általános bizonyítványt.
   A általános bizonyítványban fel kell tüntetni, hogy az anyag behozatala egyenértékűségi rendszer alapján történt.
   5. cikk
   Hatálybalépés és alkalmazás
   Ez a határozat az Európai Unió Hivatalos Lapjában való kihirdetését követő harmadik napon lép hatályba.
   Ezt a határozatot 2009. január 1-jétől kell alkalmazni.
   6. cikk
   Címzettek
   Ennek a határozatnak a tagállamok a címzettjei.
   
      Kelt Brüsszelben, 2008. december 16-án.
      
         
            a Tanács részéről
         
         
            az elnök
         
         R. BACHELOT-NARQUIN
         
      
   
   
      (1)  HL L 11., 2000.1.15., 17. o.
   
      (2)  HL L 169., 2000.7.10., 1. o.
   
      (3)  HL L 106., 2001.4.17., 1. o.
   
      I. MELLÉKLET
      Országok és hatóságok
      
                  Ország (1)
                  
               
               
                  Az előállítás engedélyezéséért és ellenőrzéséért felelős hatóság
               
            
                  CA
               
               
                  
                              National Forest Genetic Resources Centre/Centre national des ressources génétiques forestières
                           
                        
                              Natural Resources Canada/Ressources naturelles Canada
                           
                        
                              Canadian Forest Service – Atlantic/Service canadien des forêts – Atlantique
                           
                        
                              PO Box 4000, Fredericton/Frédéricton
                           
                        
                              New Brunswick/Nouveau-Brunswick E3B 5P7
                           
                        
            
                  CH
               
               
                  Federal Office for Environment (FOEN)
                  Department of the Environment, Transport, Energy and Communications (UVEK)
                  Forest Division
                  Federal Plant Protection Service
                  Birmensdorf
               
            
                  HV
               
               
                  
                              Forest Research Institute
                           
                        
                              Cvjetno naselje 41
                           
                        
                              10450 Jastrebarsko
                           
                        
            
                  NO
               
               
                  
                              Norwegian Forest Genetic Resource Centre
                           
                        
                              Norwegian Forest and Research Institute
                           
                        
                              PO Box 115
                           
                        
                              N-1431 Ås
                           
                        
            
                  SR
               
               
                  
                              Directorate for forest
                           
                        
                              Ministry of agriculture, forestry and water management
                           
                        
                              Omladinskih brigada 1
                           
                        
                              11 000 Belgrade
                           
                        
            
                  TR
               
               
                  Ministry of Environnement and Forestry (Çevre ve Orman Bakanlığı) - General directorate for afforestation and erosion control (Ağaçlandirma ve erozyon kontrolu genel müdürlüğü)
                  Gazi – Ankara
               
            
                  US
               
               
                  National Tree Seed Laboratory
                  USDA Forest Service
                  Purdue University
                  West Lafayette, Indiana
               
            
         (1)  CA – Kanada, CH – Svájc, HV – Horvátország, NO – Norvégia, SR – Szerbia, TR – Törökország, US – Amerikai Egyesült Államok.
   
   
      II. MELLÉKLET
      A.   Harmadik országban előállított vetőmagra vonatkozó feltételek
      
                  1.
               
               
                  A vetőmagot az erdészeti vetőmagokra és növényekre vonatkozó OECD-rendszert alkalmazó nemzeti szabályok szerint hatóságilag minősítik, igazolva, hogy engedélyezett alapanyagból származik, és a csomagokat hatóságilag zárjeggyel látják el. Minden vetőmagtételt OECD szerinti hatósági címkével látnak el, és a tételeket vagy az OECD szerinti hatósági származási bizonyítvány egy példánya, vagy pedig a szállító által kiállított okmány kíséri, amely tartalmaz minden olyan információt, amely szerepel az OECD szerinti hatósági származási bizonyítványban, valamint tartalmazza a szállító nevét.
               
            
                  2.
               
               
                  Vetőmagok esetében az OECD szerinti címkének vagy a szállító által kiállított okmánynak tartalmaznia kell az alábbi, lehetőség szerint nemzetközileg elfogadott módszerekkel meghatározott kiegészítő adatokat is:
                  
                              a)
                           
                           
                              tisztaság: az egy vetőmagtételként forgalmazott termékben a tiszta vetőmag, más vetőmagok és a ballasztanyag részaránya, tömegszázalékban;
                           
                        
                              b)
                           
                           
                              a tiszta vetőmag csírázási százaléka vagy (ha a csírázási százalék meghatározása nem lehetséges vagy nem célszerű) életképessége, megadva a meghatározási módszert is;
                           
                        
                              c)
                           
                           
                              1 000 darab tiszta vetőmag tömege;
                           
                        
                              d)
                           
                           
                              a csíraképes vetőmagok darabszáma a vetőmagként forgalmazott termék 1 kilogrammjában vagy, ha a csíraképes vetőmagok darabszámának meghatározása nem lehetséges vagy nem célszerű, az életképes vetőmagok kilogrammonkénti darabszáma.
                           
                        
            
                  3.
               
               
                  A 2. bekezdéstől eltérve az abban említett, a nemzetközileg elfogadott vetőmag-vizsgálati módszerekre vonatkozó kiegészítő adatokat a vetőmag behozataláért felelős szállító megadhatja a Közösségben történő első forgalomba hozatal előtt is.
               
            
                  4.
               
               
                  Elősegítendő, hogy az adott év terméséből származó vetőmag minél hamarabb beszerezhető legyen, a behozatalért felelős szállító az első vevőig forgalmazhatja a vetőmagot úgy is, hogy a 2. bekezdés b) és d) pontjában előírt feltételeket nem kell teljesítenie. A 2. bekezdés b) és d) pontjában leírt követelmények betartását az ezen anyag behozataláért felelős szállítónak a lehető leghamarabb igazolnia kell.
               
            
                  5.
               
               
                  A 2. bekezdés b) és d) pontjában előírásai nem alkalmazandók a vetőmagok kis mennyiségeinek meghatározása tekintetében az 1999/105/EK tanácsi irányelv alkalmazására vonatkozó részletes szabályok megállapításáról szóló, 2002. december 20-i 2301/2002/EK bizottsági rendelet (1) szerinti kis mennyiségű vetőmagok esetében.
               
            
                  6.
               
               
                  A vetőmagtételnek legalább 99 %-os fajtisztasági szintet kell elérnie. Közeli rokonságban álló fajok esetén azonban – a mesterséges hibridek kivételével –, amennyiben a gyümölcsmag- vagy vetőmagtétel fajtisztasága nem éri el a 99 %-ot, akkor a fajtisztaságot fel kell tüntetni a szállító által kiállított címkén vagy okmányban.
               
            
                  7.
               
               
                  Az 1. bekezdéstől eltérve megszabott mennyiségű vetőmag származhat olyan alapanyagból is, amely nincs engedélyezve:
                  
                              a)
                           
                           
                              amennyiben a vetőmag vizsgálatokat, tudományos célokat vagy genetikai megőrzési célokat szolgál;
                           
                        
                              b)
                           
                           
                              amennyiben a vetőmagon egyértelműen fel van tüntetve, hogy nem erdészeti célokat szolgál.
                           
                        
            B.   Harmadik országban előállított ültetési anyagra vonatkozó feltételek
      
                  1.
               
               
                  Harmadik országban az ültetési anyagot az e határozat I. mellékletében említett harmadik országbeli hatóságnál regisztrált vagy e hatóság hivatalos felügyelete alatt álló faiskolában kell előállítani. Minden szállítmányt OECD szerinti címkével látnak el, és a szállítmányokat vagy az OECD szerinti hatósági származási bizonyítvány egy példánya, vagy pedig a szállító által kiállított okmány kíséri, amely tartalmaz minden olyan információt, amely szerepel az OECD szerinti hatósági származási bizonyítványban, valamint tartalmazza a szállító nevét.
               
            
                  2.
               
               
                  Az ültetési anyagnak meg kell felelnie az 1999/105/EK irányelv VII. mellékletének D. részében előírt követelményeknek.
               
            
                  3.
               
               
                  A mediterrán éghajlatú régiókban működő végfelhasználók számára forgalmazni kívánt ültetési anyagnak meg kell felelnie az 1999/105/EK irányelv VII. mellékletének E. részében előírt követelményeknek.
               
            
         (1)  HL L 348., 2002.12.21., 75. o.